stanford-oval/wikipedia huggingface dataset:
Nezu
Kaupunkikuva ja rakennukset

Nezu on pienikokoinen kaupunginosa, joka sijaitsee Aizomejoen kaivertamassa laaksossa Hongōn ja Uenon ylänköalueiden välissä. Naapurikaupunginosia ovat idässä Taitōn erillisalueen Yanaka ja Ikenohata, lännessä Bunkyōn erillisalueen Yayoi sekä pohjoisessa Bunkyōhon kuuluva Sendagi. Alue on rakennettu pääosin ruutukaavaan ja Nezu-jinjan pyhäkkö sijaitsee sen luoteiskulmassa.
Ympäröivien alueiden tavoin Nezu säästyi toisen maailmansodan tuhoilta. Alueella onkin säilynyt vanhoja rakennuksia ja kapeita kujia, joiden ansiosta siellä on Tokion historiallisia kauppias- ja käsityöläiskaupunginosia eli shitamachia muistuttava tunnelma. Nezu-jinjan pyhäkön rakennuksista seitsemän on valittu Japanin tärkeän kulttuuriomaisuuden luetteloon. Lisäksi pyhäkkö tunnetaan noin 3 000 atsaleastaan, joiden kukinta tuo huhtikuussa paikalle suuria väkijoukkoja. Pyhäkön lisäksi kaupunginosan rakennettuun kulttuuriperintöön kuuluu esimerkiksi vuonna 1919 valmistunut Nezun kirkko, yksi harvoista varhaisista länsimaalaistyylisistä rakennuksista, joka selvisi sekä Kantōn maanjäristyksestä että toisesta maailmansodasta.
Nezu-jinjan torii-portti
Nezu-jinja Hasui Kawasen puupiirroksessa
Nezu-jinjan atsaleoja
Katu Nezussa vuonna 2013
Ravintola Hantei
Liikenne

Nezun kaupunginosan läpi kulkevat pohjois–eteläsuuntainen pääkatu Shinobazu-dōri ja itä–länsisuuntainen pääkatu Kototoi-dōri. Tōkyō metron liikennöimä Chiyoda-linja pysähtyy Nezun metroasemalla näiden katujen risteyksessä.
Aiheesta muualla

Kuvia tai muita tiedostoja aiheesta Nezu Wikimedia Commonsissa
Sovhoosi

Sovhoosi (ven. совхо́з, сове́тское хозя́йство, sovhoz, sovetskoje hozjaistvo,  совхо́з (ohje) [sʌvˈxos]) eli neuvostotila oli Neuvostoliitossa valtion omistama maatila, erotukseksi kolhoosista, joka periaatteessa toimi osuustoimintaperiaatteella. Sovhoosien työntekijät saivat myös vakituista palkkaa, erotuksena kolhooseihin, joiden jäsenet jakoivat saamansa rahat. Kuten kolhooseissakin, olivat sovhoosien ihmiset sidottuja siihen sovhoosiin, johon he olivat syntyneet.
Vuonna 1990 Neuvostoliitossa oli 25 500 maatilaa, joista sovhooseja 45 %. Tuolloin sovhoosien keskimääräinen pinta-ala oli 153 neliökilometriä, mikä oli kaksi kertaa niin paljon kuin keskimääräisellä kolhoosilla.
Sovhooseja johti valtion nimittämä johtaja ja sovhoosien investoinnit rahoitettiin valtion budjetista. Vaikka sovhooseille maksettiin maataloustuotteista huonommin, niin olivat ne silti paremmassa taloudellisessa tilanteessa kuin kolhoosit.[lähde? ] Tämä oli yksi suurimmista syistä muuttaa huonosti toimivat kolhoosit sovhooseiksi toisen maailmansodan aikana.
Yleisesti sovhooseja väitettiin kolhooseja tuottavammiksi. Tärkeiksi sovhoosit nousivat vehnän, kasvisten ja munien tuotannossa, eikä niinkään lihantuotannossa.
Kun aiemmin automaattinen valtiontuki lakkautettiin Neuvostoliiton mukana, sovhoosit menivät nopeasti konkurssiin.
Israelissa toimivia valtiontiloja kutsutaan nimellä mošav.
Nyerin piirikunta

| Nyerin piirikunta |
| --- | --- |

 Nyerin piirikunnan sijainti Keniassa
 Koordinaatit: 0.4216°S, 36.95067°E 
Valtio:  Kenia
Hallinto:  
 – hallinnollinen keskus:  Nyeri (63 626 as., 2009)
Pinta-ala  ():  3 337 km²
Väkiluku (2009)  ():  693 558
Lyhenteet:  
 – ISO 3166:  KE-36
 
nyeri.go.ke
Nyerin piirikunta on yksi Kenian aluehallinnon 47 piirikunnasta. Se sijaitsee maan keskiosissa; Mount Kenyan länsirinteet sijaitsevat piirikunnan itäosassa. Piirikunnan pinta-ala on 3 337 neliökilometriä ja väkiluku 693 558 (2009). Piirikunnan keskus on Nyerin kaupunki (63 626 as. vuonna 2009). Se sijaitsee linnuntietä 97 kilometriä Nairobista pohjoiseen.
Nyerin piirikunta jakautuu paikallishallinnossa kuuteen vaalipiiriin (constituences), jotka voidaan jakaa edelleen äänestysalueisiin (ward).
Piirikunta kuuluu kenialaisen teen tuotantoalueisiin. Aberdarevuoriston itärinteet ovat osaksi piirikunnassa, samoin Mount Kenyan länsirinteet. Rinteiden alaosassa harjoitetaan teenviljelyä ja muuta maataloutta. Esimerkiksi laadukkaasta teestään tunnettu Ragatin teetehdas sijaitsee Nyerin piirikunnassa, Mount Kenyan lounaispuolella.
Piirikunnan nähtävyyksiin kuuluvat Aberdaren kansallispuisto ja Afrikan toiseksi korkein vuori Mount Kenya.
Katunäkymä Nyeristä.
Aiheesta muualla

Kuvia tai muita tiedostoja aiheesta Nyerin piirikunta Wikimedia Commonsissa
Nyeri County. County well know for farming.[vanhentunut linkki] (englanniksi) (kenyacounty.co.ke)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Steve Vickers

Steve Vickers (s. 21. huhtikuuta 1951 Toronto, Ontario) on pelaajauransa lopettanut kanadalainen jääkiekkoilija.
Vasempana laitahyökkääjänä pelannut Vickers varattiin numerolla 10 New York Rangersiin vuoden 1971  varaustilaisuudessa. Juniorina hän oli edustanut Toronto Marlborosie OHL-liigassa.
Saavutuksia

NHL:n tähdistöottelussa 1975 ja 1976
NHL:n kakkostähdistössä 1975
| 0 | 1 | 2 |
| --- | --- | --- |
| Edeltäjä: Ken Dryden | Calder Memorial Trophyn voittaja 1973 | Seuraaja: Denis Potvin |
Ohenlampi (Ähtäri)

| Ohenlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°40′07″N, 24°00′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Ähtärinjärveen 
Järvinumero:  35.433.1.008
Mittaustietoja
Pinnankorkeus:  161,4 m  
Rantaviiva:  1,375 km  
Pinta-ala:  7,262 ha  
Saaria:  ei saaria 
 fiOhenlampi 
Ohenlampi on Etelä-Pohjanmaalla Ähtärissä Ollikkalankylän lähellä sijaitseva lampi.
Maantietoa

Lammen pinta-ala on 7,3 hehtaaria, se on 300 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Ähtärinjärven alueeseen (35.433) se kuuluu. Lammen vedenpinnan korkeus on 161,4 metriä mpy.
Nygaardsvoldin hallitus

Pääministeri Johan Nygaardsvold
Nygaardsvoldin hallitus oli Norjan hallitus 20. maaliskuuta 1935 – 25. kesäkuuta 1945. Vuosina 1940–1945 se toimi pakolaishallituksena Lontoossa.
Ministerit

Pääministeri
Johan Nygaardsvold (Työväenpuolue)
Kirkko- ja opetusministeri
Nils Hjelmtveit (Työväenpuolue)
Oikeusministeri
Trygve Lie (Työväenpuolue) 20.3.–1935–1.7.1939
Terje Wold (Työväenpuolue) 1.7.1939–25.6.1945
Ulkoministeri
Halvdan Koht (Työväenpuolue) 20.3.1935–19.11.1940
Trygve Lie (Työväenpuolue) 19.11.1940–25.6.1945
Puolustusministeri
Fredrik Monsen (Työväenpuolue) 20.3.1935–15.11.1935
Adolf Indrebø (Työväenpuolue) 15.11.1935–20.12.1935
Oscar Torp (Työväenpuolue) 20.12.1935–15.8.1936
Fredrik Monsen (Työväenpuolue) 15.8.1936–22.12.1939
Birger Ljungberg (Høyre) 22.12.1939–28.11.1941
Oscar Torp (Työväenpuolue) 28.11.1941–28.2.1942
Birger Ljungberg (Høyre) 28.2.1942–20.3.1942
Oscar Torp (Työväenpuolue) 20.3.1942–25.6.1945
Sosiaaliministeri
Kornelius Bergsvik (Työväenpuolue) 20.3.1935–13.11.1936
Oscar Torp (Työväenpuolue) 13.11.1936–1.7.1939
Sverre Støstad (Työväenpuolue) 1.7.1939–25.6.1945
Kauppaministeri
Alfred Madsen (Työväenpuolue) 20.3.1935–1.7.1939
Trygve Lie (Työväenpuolue) 1.7.1939–2.10.1939
Anders Frihagen (Työväenpuolue) 2.10.1939–7.6.1940
Terje Wold (Työväenpuolue) 7.6.1940–15.4.1942
Anders Frihagen (Työväenpuolue) 15.4.1942–1.10.1942
Olav Hindahl (Työväenpuolue) 1.10.1942–9.3.1945
Sven Nielsen (Høyre) 9.3.1945–25.6.1945
Merenkulkuministeri
Arne Sunde (Venstre) 1.10.1942–25.6.1945
Valtiovarainministeri
Adolf Indrebø (Työväenpuolue) 20.3.1945–13.11.1936
Kornelius Bergsvik (Työväenpuolue) 13.11.1936–1.7.1939
Oscar Torp (Työväenpuolue) 1.7.1939–28.11.1941
Paul Hartmann (Hjemmefronten) 28.11.1941–28.2.1942
Oscar Torp (Työväenpuolue) 28.2.1942–20.3.1942
Paul Hartmann (Hjemmefronten) 20.3.1942–25.6.1945
Maatalousministeri
Hans Ystgaard (Työväenpuolue) 20.3.1935–25.6.1945
Säännöstelyministeri
Trygve Lie (Työväenpuolue) 2.10.1939–19.11.1940
Arne Sunde (Venstre) 19.11.1940–1.10.1942
Säännöstely- ja jälleenrakennusministeri
Anders Frihagen (Työväenpuolue) 1.10.1942–25.6.1945
Työministeri
Johan Nygaardsvold (Työväenpuolue) 20.3.1935–2.10.1939
Olav Hindahl (Työväenpuolue) 2.10.1939–25.6.1945
Salkuttomat ministerit
Johan Ludwig Mowinckel (Venstre) 22.4.1940–5.6.1942 (ulkoministeriö)
Sven Nielsen (Høyre) 22.4.1940–12.3.1945
Arne Sunde (Venstre) 7.6.1940–19.11.1940
Anders Fjeldstad (Keskustapuolue) 7.6.1940–7.10.1943
Nygaardsvoldin hallitus vuonna 1935.
Stefan Pöntinen

Stefan Pöntinen (s. 1967 Tukholma) on ruotsalainen säveltäjä, viulisti ja viulupedagogi. Hän on ollut vuodesta 2001 Ruotsin säveltäjäliiton jäsen. Hänen veljensä on pianisti Roland Pöntinen, joka on esittänyt myös veljensä sävellyksiä.
Pöntinen valmistui musiikin maisteriksi vuonna 1990 pääaineenaan viulu ja -opettajanaan Endre Wolf. Vuosina 1995–1998 hän opiskeli säveltämistä Pariisissa Yoshihisa Taïran ja Eugene Kurtzin johdolla. Pöntinen on itse opettanut viulunsoittoa monissa ruotsalaisissa oppilaitoksissa, Espanjassa ja Intiassa.
Pöntiseltä ovat tilanneet teoksia muiden muassa Gotlannin kamarimusiikkijuhlat -tapahtuman järjestäjät ja Cappella Lundensis. Vuonna 2010 Göteborgin sinfoniaorkesteri kantaesitti hänen teoksensa Theodore Joachim Gustafssonin johdolla. Lukuisat muutkin henkilöt ja kokoonpanot ovat esittäneet hänen teoksiaan Ruotsissa, Norjassa, Tanskassa, Puolassa, Venäjällä, Saksassa, Irlannissa, Bosnia ja Hertsegovinassa, Alankomaissa, Ranskassa, Espanjassa, Intiassa ja Yhdysvalloissa. Pöntinen omisti kolmannen jousikvartettonsa (2012) opettajansa Toshihisa Taïran muistolle. Pöntinen perusti omaan musiikkiinsa erikoistuneen Ensemble Pöntisen Pariisissa vuonna 1995. Kokoonpano on esiintynyt enimmäkseen Euroopassa.
Pöntinen on osallistunut moniin levytyksiin niin viulistina kuin säveltäjänäkin. Osan levytyksistä hän on tehnyt kontrabasisti Johannes Nästesjön kanssa soittamiensa improvisaatioiden pohjalta.
Aiheesta muualla

Viralliset sivut (Arkistoitu – Internet Archive) (englanniksi)
Suomen Atk-kustannus

| Suomen Atk-kustannus Oy |
| --- | --- |
Perustettu:  1979
Lakkautettu:  2001
Toimiala:  Media
Emoyhtiö:  Talentum
Kotisivu:  satku.fi Internet Archivessa
Infobox OKVirheellinen NIMI-arvo: 
Suomen Atk-kustannus Oy oli Suomen vanhin tietotekniikan kirjallisuuden kustantaja, jonka valikoima kattoi muun muassa ohjelmoinnin, käyttöjärjestelmät, laitetekniikan, tietoliikenteen, lähiverkot, internetin, työkaluohjelmistot ja atk:n liiketoimintasovellukset. Yritys käänsi englanninkielistä alan kirjallisuutta suomeksi ja oli merkittävä kotimaisten asiantuntijoiden kirjojen kustantaja. Kirjallisuuden kustantamisen lisäksi yrityksellä oli koulutustoimintaa.
Yrityksen perusti Tietojenkäsittelyliitto ry 25.10.1979. Tietotekniikan liitto myi osake-enemmistön Kauppakaari Oy:lle 14.12.1998 ja loputkin 28.12.1999. Ennen kauppaa yrityksen koulutustoiminta siirrettiin Tietotekniikan liitolle ja edelleen koulutusyhtiö TIVIA Infuture Oy:lle. Kauppakaari Oy puolestaan oli jo tuolloin Talentumin tytäryhtiö.
Omuramba Owambo

Kunene-joki ja sen sivujoet, Etoshan suolatasanko, oshana-systeemi ja Omuramba Owambo (alhaalla oikealla)
Omuramba Owambo on omuramba eli kuiva joenuoma pohjoisessa Namibiassa. Se saa alkunsa viisi kilometriä Tsintsabisista ja virtaa Etoshan suolatasangolle. Sen valuma-alue on laajuudeltaan 15 784 km². Joessa on vettä ainoastaan sadeaikana ja silloinkin vain, kun on satanut rankasti. Siinä ei ole lainkaan orgaanista elämää, johtuen siitä, että vettä siinä on vain ajoittain. Joen reunoilla kasvaa kirahviakaasiaa ja muita akaasioita, joista saavat auringon suojaa alueen eläimet sekä alueella asuvat sanit.
Sanit

Tärkeimmät asutuskeskukset, joissa Namibiassa asuu saneja, ovat Tsintsabis ja Tsumkwe lähellä Bushmanland-nimistä hiekkalaaksoa. Lähellä Omuramba Owamboa on suuri kylä, jossa asuu paljon saneja. He ovat riippuvaisia joen ympäristön kasvustosta ja eläimistöstä. Heillä on erittäin vähän rahaa, ja johtuen alueen syrjäisestä sijainnista suhteessa muuhun Namibian yhteiskuntaan, he joutuvat maksamaan tavaroistaan erittäin korkeita hintoja, kun tavaroiden kuljetus maksaa paljon. Onneksi kerran tai pari vuodessa, kun sataa paljon, sanit voivat kerätä vettä (Tsintsabis on erittäin kuuma ja kuiva paikka) ja pyydystää kaloja, vaikkakin niiden säilöminen on joskus vaikeaa. Yleisin kala on barbi, joka kykenee kaivautumaan joen mutaiseen pohjaan ja siten suojautumaan auringolta ja kuivuudelta.
Turismi

Omuramba Owambosta on tullut turistinähtävyys. Monet ihmiset menevät sinne päivämatkalle. Tämän omuramban varrella on mahdollista grillata, ja kun joessa ei ole krokotiileja, siinä voi huoletta uida, kun siinä on vettä.
Nuspirit Helsinki

Nuspirit Helsinki on vuonna 1998 perustettu suomalainen nu jazz -yhtye. Se yhdistelee elektroniseen musiikkiin vaikutteita jazzista, soulista, bossa novasta ja funkista. Yhtyeen livekokoonpanossa voi soittaa jopa 15 muusikkoa, mutta sen ydinryhmään kuuluu vain viisi.
Nuspirit Helsinki solmi vuonna 2003 yhteistyösopimuksen Nokian kanssa, josta hedelmänä syntyi Nokian 7250 -puhelimen lanseerauksessa käytetyt musiikkiraidat.
Jäsenet

Tuomas Kallio
Hannu Nieminen (DJ Ender)
Kim Rantala (DJ Kasio)
Toni Rantanen (DJ Lil Tony)
Eppu Helle (DJ Eppu)
Tuotanto

Studioalbumit:
Nuspirit Helsinki (2002)
Kokoelmat:
Single Collections for Japan Only  (2002)
Our Favorite Things (2008)
Aiheesta muualla

Viralliset kotisivut
Olennainen välittyy

| Olennainen välittyy Kauko Röyhkä & Narttu |
| --- | --- | --- |

Livealbumin tiedot
 Äänitetty : 1985–1989
 Julkaistu: 1992
 Tyylilaji: poprock
 Kesto: 46.09
 Levy-yhtiö: Euros
Kauko Röyhkän muut julkaisut
| Olen messias 1992 | Olennainen välittyy 1992 | Jumalan lahja 1993 |
Olennainen välittyy on suomalaisen muusikon Kauko Röyhkän livelevy, ja kaikkiaan 13. albumi. Se julkaistiin vuonna 1992. Albumin äänitykset on tehty kasettinauhurilla, korvalappustereoilla tai muulla epämääräisellä kalustolla eri puolilla Suomea vuosina 1985-1989.
Kappaleet

Paska kaupunki – 4.32
Kolme asetelmaa – 3.20
Kotona taas – 2.35
Sukellan taivaalle – 3.14
Kaukana – 2.55
Sukellan taivaalle – 4.13
Mutta, mutta – 4.19
Soitellaan / Ihmisen paras ystävä – 4.29
Voi ei – 3.12
Joo joo joo – 5.32
Degalii – 2.18
Kun olin kuollut – 5.30
Kokoonpano

Kauko Röyhkä – laulu, kitara
Riku Mattila – kitara (12)
Jarmo Heikkinen – kitara (3)
Tommi Viksten – kitara
Pekka Gröhn – urut (7, 10), tamburiini (11)
Mats Huldén – basso, 12-kielinen kitara (3)
Jari Paulamäki – basso (3, 12)
Heikki Tikka – rummut, taustalaulu
Kokoonpano > Tuotanto

Juha Heininen – miksaaja (Millbrook Studio)
Jani – kansi
Sultan ibn Abdilaziz

Sultan ibn Abdilaziz al-Saud.
Sultan ibn Abdilaziz al-Saud (arab. صاحب السمو الملكي الأمير سلطان بن عبدالعزيز آل سعود‎. 5. tammikuuta 1928 – 22. lokakuuta 2011, New York City) oli Saudi-Arabian kruununprinssi ja varapääministeri. Hän oli Ibn Sa’udin poika ja kuningas Abdullahin veli. Hänestä tuli vuonna 1947 Riadin kuvernööri ja vuonna 1953 maansa ensimmäinen maatalousministeri. Hän kuului ns. Sudairin seitsikoon.
Sultan työskenteli myöhemmin muun muassa maansa puolustus- ja ilmailuministerinä sekä kansallisen lentoyhtiö Saudi Arabian Airlinesin johtokunnan puheenjohtajana.
Sultanin poika Bandar ibn Sultan on entinen Yhdysvaltain-suurlähettiläs.
Ohikulkutie

Ohikulkutiet on suunnattu kuntien ja kaupunkien taajamien ohittamiseen, kuvassa Valtatien 12 ohikulkutie sivuuttaa Tamperetta. Valtatie 12 siirrettiin Santalahden ja Naistenlahden välillä tunneliin vuonna 2016.
Ohikulkutie tai ohitustie on tie, joka ohittaa taajaman. Sana "ohitustie" ei siis viittaa ajoneuvojen ohittamiseen. Ohikulkutietä rakennettiin aikoinaan niukkojen määrärahojen puitteissa lyhyin, taajamat kiertävin osuuksin. Ohikulkutie vähentää ruuhkia ja parantaa liikenneturvallisuutta taajamissa. Kaupunkeja ohittavat ohikulkutiet ovat usein nelikaistaisia. Päätieverkon parannuttua monet ohikulkutiet ovat nykyisin moottori- tai moottoriliikenneteitä.
Suomessa on vielä on taajamia, joilla ei ole ohikulkutietä vaan kauttakulkuliikenne kulkee keskustan halki. Liikennevirasto on kuitenkin pyrkinyt rakentamaan viimeisiinkin tällaisiin kaupunkeihin ohitustiet, viimeisimpinä Lahti 2020, Salo ja Seinäjoki vuonna 2016, Hamina vuonna 2014 ja Savonlinna vuonna 2012. Vielä  2022 läpikulkuliikennettä kulkee taajamien ja kaupunkien keskustojen läpi, merkittävimpinä kohteina Varkaus, Kausala, Kärsämäki ja Vaajakoski.
Luettelo ohikulkuteistä

Salon ohitus (korvattu moottoritiellä)
/   Porin ohitus
/   Tampereen ohitus
Hämeenkyrön ohitus
Parkanon ohitus
Koskuen ohitus
Mäntsälän ohitus
/   Lahden ohitus
Heinolan ohitus
Kemin ohitus
Alakorkalon ohitus
/   Mikkelin ohitus
Iisalmen ohitus
Kajaanin ohitus
Kemijärven ohitus
Kouvolan ohitus
Taavetin ohitus
Jurvalan ohitus
Lappeenrannan ohitus
Vuoksenniskan ohitus
Reijolan ohitus
/   Joensuun ohitus
Porvoon ohitus
Loviisan ohitus
Haminan ohitus
Eurajoen ohitus
/   Vaasan ohitus
Sepänkylän ohitus
Koivulahden ohitus
Kokkolan ohitus
Lempäälän ohitus (korvattu moottoritiellä)
Ylämyllyn ohitus
Hämeenlinnan ohitus
Nokian ohitus
Kangasalan ohitus
Kukonkoivun ohitus
Lahden eteläinen ohitus
Nastolan ohitus
Uusikylän ohitus
Nuijamaan ohitus
Savonlinnan ohitus
Kouvolan itäinen ohitus
Seinäjoen pohjoinen ohitus
Laihian ohitus
Seinäjoen itäinen ohitus
/   Pieksämäen ohitus
Tammisaaren ohitus
Karjaan ohitus
Turun ohitus
Honkajoen ohitus
Kuusankosken ohitus
Helsingin ohitus eli Kehä III
Salon itäinen ohitus
Riihimäen ohitus
Kortesjärven ohitus
Ylöjärven ohitus
Ruoveden ohitus
Alakylän ohitus
Nurmeksen ohitus
Vihannin ohitus
Karjaan läntinen ohitus
Klaukkalan ohitus
Hyvinkään ohitus
Rymättylän ohitus
Euran ohitus
Vammalan pohjoinen ohitus
Ummeljoen ohitus
Kokkolan pohjoinen ohitus
Paimion ohitus
Kiteen ohitus
Kauhajoen ohitus
Läpikulkutiet

Varsinaisten ohikulkuteiden lisäksi on rakennettu läpikulkuteitä, jotka kulkevat kaupunkien halki eivätkä ohi.
Läpikulkutiet > Esimerkkejä läpikulkuteistä

/   Jyväskylän Rantaväylä
Imatra
Karhula
Hamina (korvattu ohikulkutiellä)
Tampereen Paasikiventie, Kekkosentie ja Teiskontie
Lahti (korvattu ohikulkutiellä)
Varkaus
Tornio
Seinäjoki
Substraattitason fosforylaatio

Substraattitason fosforylaatio on soluissa tapahtuva kemiallinen reaktio, jossa syntyy ATP:tä fosfaattiryhmän liittyessä ADP:hen. Reaktio tapahtuu solulimassa glykolyysin yhteydessä sekä aerobisissa että anaerobisissa oloissa.
Substraattitason fosforylaatiossa voi syntyä neljä ATP:tä. Kaksi ATP-molekyyliä syntyy kahden 1,3-bisfosfoglyseraatin luovuttaessa fosfaattiryhmän ADP:lle fosfoglyseraattikinaasientsyymin avulla. Samalla syntyy 3-fosfoglyseraattia. Kaksi ATP:tä syntyy myös, kun fosfoenolipyruvaatti luovuttaa fosfaattiryhmän ADP:lle pyruvaattikinaasientsyymin avulla. Lisäksi syntyy palorypälehappoa.
Substraattitason fosforylaatio toimii myös luustolihaksissa ja aivoissa, joissa on energiaa varastoivaa ja fosfaattiryhmän sisältävää fosfokreatiinia ja kreatiinifosfokinaasientsyymi siirtää fosfaattiryhmän ADP:lle, jolloin tuloksena on ATP:tä.
Sultan Məcid Əfəndiyev

Sultan Məcid Məcid oğlu Əfəndiyev (ven. Султан Меджид Меджид оглы Эфендиев, Sultan Medžid Medžid ogly Efendijev; 26. toukokuuta 1887 Şamaxı – 21. huhtikuuta 1938) oli azerbaidžanilainen kommunistijohtaja.
Sultan Məcid Əfəndiyev syntyi porvarisperheeseen. Hän liittyi Venäjän sosiaalidemokraattiseen työväenpuolueeseen vuonna 1904, oli perustamassa sosiaalidemokraattista Hümmət-järjestöä ja osallistui vuosien 1905–1907 vallankumoustapahtumiin. Vuonna 1915 hän valmistui lääkäriksi Kazanin yliopistosta.
Helmikuun vallankumouksen jälkeen Əfəndiyev oli Bakun neuvoston sekä Hümmətin ja bolševikkipuolueen komiteoiden jäsen. Vuonna 1918 hän työskenteli kansallisuusasiain kansankomissariaatin Taka-Kaukasian muslimiasiain komissaarina ja VKP(b):n keskuskomitean idän kansojen kommunistijärjestöjen keskusbyroon varapuheenjohtajana. Vuosina 1920–1921 hän oli Bakun neuvoston toimeenpanevan komitean jäsen, Azerbaidžanin kommunistipuolueen erityisvaltuutettu ja Gəncən kuvernementin komissaari. Vuosina 1921–1924 hän toimi Azerbaidžanin SNT:n maatalouden kansankomissaarina ja vuosina 1924–1927 Azerbaidžanin työläis-talonpoikaisen tarkastuksen kansankomissaarina sekä tasavallan kommunistipuolueen keskuskontrollikomission puheenjohtajana. Hän oli myös VKP(b):n keskuskontrollikomission, Taka-Kaukasian aluekomitean ja Azerbaidžanin kommunistipuolueen keskuskomitean byroon jäsen.
Vuonna 1927 Əfəndiyev nimitettiin Azerbaidžanin SNT:n toimeenpanevan keskuskomitean varapuheenjohtajaksi ja vuonna 1931 sen puheenjohtajaksi. Vuosina 1932–1936 hän toimi myös Taka-Kaukasian SFNT:n toimeenpanevan keskuskomitean puheenjohtajana.
1930-luvun lopussa Əfəndiyev joutui Stalinin vainojen uhriksi. Hänet pidätettiin kesäkuussa 1937 ja ammuttiin seuraavan vuoden huhtikuussa.
Substraatti (elektroniikka)

Substraatti on elektroniikassa käytetty alusta, joka voi olla esimerkiksi PCB-substraatti. Niitä käytetään esimerkiksi piirilevyissä. Elektroniikassa käytetyt substraatit on tehty useista materiaaleista. Erilaisia substraatteja on käytettävissä eri tarkoituksiin. Subtraatin materiaalin valinnassa on otettava huomioon ominaisuudet, jotka liittyvät lämpöön ja sähköön sekä ominaisuudet kemiaan ja mekaniikkaan liittyen.
Substraatti (biokemia)

Substraatti on osa ainetta, jota substraatin entsyymi muuttaa. Substraatti on siis lähtöaine, joka entsyymien avulla reaktioissa saavuttaa lopputuotemuodon. Substraatti on molekyyli, joka reagoi entsyymin kanssa siten, että etsyymi muuttaa sen toimintaa. Tietty substraatti reagoi aina tietyn entsyymin kanssa. Jotta substraatin ja entsyymin välinen kemiallinen reaktio voi tapahtua, substraatin täytyy kiinnittyä entsyymin aktiiviseen kohtaan. Reaktiossa substraatti muuttuu toiseksi aineeksi. Entsyymien ja substraattien reaktiot ovat yleisiä eliöiden elintoimintojen prosesseissa. Tällaiset reaktiot ovat joko anabolisia tai katabolisia. Entsyymien ja substraattien reaktioon kuuluva energia on nimeltään Gibbsin energia. Tälla iset reaktiot estyvät joskus inhibiittorien vuoksi. Toisaalta jotkut inhibiittorit palauttavat entsyymejä toisten inhibiittorien vaikutuksesta.
Stefan Praetorius

| Stefan Praetorius |
| --- | --- |

Henkilötiedot
Syntynyt: 1536
Kuollut: 1603 (66–67 vuotta)
Ammatti:  pappi, hengellinen kirjailija
Muut tiedot
Merkittävät teokset: Uskovaisten hengellinen aarreaitta
Stefan Praetorius (1536–1603) oli saksalainen evankelinen pappi. Hän on kirjoittanut paljon luetun hartauskirjan Uskovaisten hengellinen aarreaitta (Geistliche Schatzkammer der Gläubigen). Kirjassa ei ole vielä puhdasoppisuuden kaavamaisuutta, vaan sitä leimaa evankelinen henki.
Etunimestä esiintyy kirjoitusmuotoja: Stefan ja Stephan, sukunimestä muotoja Praetorius, Pretorius, Prætorius, Prätorius.
Suomennettu teos

Stefan Prätorius, Uskovaisten hengellinen aarreaitta 1–2. (Geistliche Schatzkammer der Gläubigen), ruotsinkielisestä käännöksestä suom. Gustaf Dahlberg. Turku: Lillja 1852. – 3. p. Turku: Wilén 1876. – Turku: G. W. Wilén 1888 – Helsinki: Suomen lut. evank.-yhdistys 1925. 2. [i.e. 3.] p.– 4. p. 2018 SLEY-Media Oy (näköispainos)
Stefan Prätorius, Uskovaisten hengellinen aarreaitta, saksankielisestä laitoksesta suom. J. Säilä. Tampere: W. Toivonen 1904.
Aiheesta muualla

Kuvia tai muita tiedostoja aiheesta Stefan Praetorius Wikimedia Commonsissa